internet vaartha 104 Views
నష్టాల్లో ముగిసిన స్టాక్‌మార్కెట్లు
ముంబై : బెంచ్‌మార్క్‌ స్టాక్‌ సూచీలు దిగువస్థాయిలోనే ముగిసాయి. ఆసియా మార్కెట్ల క్షీణించిన దోరణులు, ముడిచమురు ధరలు ఇన్వెస్టర్లను అప్రమత్తం చేసాయి. అమెరికా ఫెడ్‌రిజర్వు, బ్యాంక్‌ఆఫ్‌ జపాన్‌ సమీక్షలపై కూడా ఇన్వెస్టర్లు ఎక్కువ ఆసక్తిచూపిం చారు. బిఎస్‌ఇ సెన్సెక్స్‌ 111 పాయింట్లు క్షీణించి 28,523 పాయింట్లవద్ద స్థిరపడితే నిఫ్టీ 50 సూచి 33పాయింట్లుక్షీణించి 8776 పాయింట్లవద్ద స్థిరపడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీ లు 0.1 నుంచి 0.3శాతం క్షీణించాయి. ఆసియా మార్కెట్లలో ఇన్వెస్టర్లు ఫెడ్‌రిజర్వు ఫలితాలపై ఎక్కువ దృష్టిపెట్టడంతో నీరసించాయి. ఆసియా పసిఫిక్‌ ప్రాంతంలో జపాన్‌ బయటిషేర్లు 0.1 శాతం దిగజారాయి. జపాన్‌ నిక్కీస్టాక్‌ సూచి 0.2 శాతం కోతకు గురయ్యాయి. సోమవారం సెలవు తర్వాత మళ్లీ మార్కెట్లు పునరుద్ధరించారు. గురు వారం టోక్యోమార్కెట్‌లకు సెలవు. బ్యాంక్‌ ఆఫ్‌ జపాన్‌ సమావేశం ఉద్దీపనలపైనే ఇన్వెస్టర్లు ఎక్కువ గురిపెట్టారు. ముడిచమురుధరలు మంగ ళవారం తగ్గాయి. అమెరికా ముడిచమురుకంపెనీల షేర్లు వెనిజులా ప్రభుత్వ ప్రకటనతో పదిశాతం దిగజారాయి. ఇక దేశీయంగాచూస్తే భారత్‌ బయటి ప్రాంత రుణం 485.6 మిలియన్‌ డాలర్లుగా నిలిచింది. గత ఏడాదికంటే 2.2శాతం పెరిగింది. కీలకశాఖలపరంగా చూస్తే హీరోమోటోకార్ప్‌, బజా జ్‌ ఆటో, భారతి ఎయిర్‌టెల్‌, అదాని పోర్టులు, ఇన్ఫోసిస్‌ సంస్థలు ఒకటినుంచి 2.5శాతం క్షీణిం చాయి. మొబైల్‌ ఆపరేటర్లు భారతి ఎయిర్‌టెల్‌, వొడాఫోన్‌, రిలయన్స్‌జియో వంటివి తమ కాల్‌ డేటా వివరాలను ట్రాయ్ కు అందచేశాయి. భారతి ఎయిర్‌టెల్‌ షేర్లు ఒకటిశాతం క్షీణించాయి. ఒఎన్‌ జిసి, టాటాస్టీల్‌, లూపిన్‌, మారుతిసుజుకి, పవర్‌ గ్రిడ్‌ సంస్థలు 0.6 నుంచి 1.5శాతం పెరిగాయి. ఒఎన్‌జిసి 11నెలలగరిష్టంగా 259వద్ద ముగిసింది. బిఎస్‌ఇలో రెండుశాతం పెరిగింది. టాటాస్టీల్‌ మొత్తం 130కోట్ల వార్షిక బోనస్‌ను ఉద్యోగులకు ప్రకటించింది. భాగేరియా ఇండస్ట్రీస్‌ 535 రూపా యలకు పెరిగింది. కోల్టేపాటిల్‌ డెలవపర్స్‌ ఏడు శాతం పెరిగింది. వార్షికపద్ధతిలో 20శాతం వృద్ధిని సాధించగలమని కంపెనీ ప్రకటించింది. జుబిలి యంట్‌ ఫుడ్‌వర్క్స్‌ఆరుశాతం క్షీణించింది. కంపెనీకి చెందిన పూర్తికాలపు డైరెక్టర్‌ సిఇఒ అజయ్ కౌల్‌ రాజీనామాచేశారు. క్యాస్ట్రాల్‌ ఇండియా 8.5శాతం పెరిగింది. కౌంటర్లలో ఒకటిశాతం వాటాలు చేతు లు మారాయి. మొత్తంమీద బ్యాంక్‌ ఆఫ్‌జపాన్‌, ఫెడ్‌ రిజర్వుల ప్రభావం మార్కెట్లపైఎక్కువ కనిపించింది.